คำถามที่ 1:  คลัสเตอร์แคมป์คนงานเกิดขึ้นได้อย่างไร และควรปฏิบัติตัวอย่างไรเพื่อป้องกันไม่ให้เกิดการระบาดซ้ำ
คำถามที่ 2:  อาหารชนิดใดบ้างที่ควรรับประทานเพื่อเพิ่มภูมิต้านทานต่อโรคโควิด-19
คำถามที่ 3:  พฤติกรรมใดบ้างที่ส่งผลเสียต่อภูมิคุ้มกัน
คำถามที่ 4:  ควรปฏิบัติตัวอย่างไรก่อนไปฉีดวัคซีน
คำถามที่ 5:  วัคซีน mRNA ปลอดภัยหรือไม่
คำถามที่ 6:  ผู้ที่มีประวัติภูมิแพ้ควรปฏิบัติตัวอย่างไรก่อนและหลังฉีดวัคซีน
คำตอบที่ 1 คลัสเตอร์แคมป์คนงานเกิดขึ้นจากการอยู่ร่วมกันอย่างแออัด ไม่มีการสวมหน้ากากอนามัย และมีการสัมผัสใกล้ชิดกันบ่อยครั้ง ดังนั้นเพื่อป้องกันไม่ให้เกิดการระบาดซ้ำ ควรปฏิบัติตัวดังนี้

ทำความสะอาดร่างกายและที่พักอาศัยอย่างสม่ำเสมอ สวมหน้ากากอนามัยตลอดเวลาที่อยู่ในที่สาธารณะ หลีกเลี่ยงการสัมผัสใกล้ชิดกับผู้อื่น เว้นระยะห่างระหว่างบุคคลอย่างน้อย 1 เมตร

คำตอบที่ 2 อาหารที่ช่วยเพิ่มภูมิต้านทานต่อโรคโควิด-19 ได้แก่
- โปรตีนคุณภาพดี เช่น ปลาทะเล ถั่วเมล็ดแข็ง เต้าหู้ น้ำเต้าหู้
- วิตามินและแร่ธาตุ เช่น วิตามินซี วิตามินเอ วิตามินบีรวม แร่ธาตุแมกนีเซียม แมงกานีส สังกะสี
- ผักใบเขียว
- เห็ดหอมตากแห้ง
- ปลา น้ำมันตับปลา

คำตอบที่ 3  พฤติกรรมที่ส่งผลเสียต่อภูมิคุ้มกัน ได้แก่
- กินหวานมากเกินไป
- อดนอน
- สูบุหรี่
- ดื่มเครื่องดื่มที่มีกาเฟอีนและแอลกอฮอล์

คำตอบที่ 4  ควรปฏิบัติตัวดังนี้
- ดื่มน้ำให้เพียงพอ เพื่อป้องกันเลือดข้น
- งดเครื่องดื่มที่มีกาเฟอีนและแอลกอฮอล์
- งดสูบบุหรี่
- สังเกตอาการเสี่ยงเกิดลิ่มเลือด
- ผู้ที่มีประวัติมีความผิดปกติที่หัวใจ ให้ปรึกษาแพทย์ประจำตัว

คำตอบที่ 5 วัคซีน mRNA ปลอดภัย เนื่องจาก mRNA เป็นสารพันธุกรรมที่ไม่สามารถเข้าไปเปลี่ยนแปลงโครงสร้างของเซลล์ร่างกายได้ เมื่อฉีดวัคซีน mRNA เข้าไปแล้ว mRNA จะสลายตัวไปอย่างรวดเร็ว จึงไม่ก่อให้เกิดอันตรายต่อร่างกาย

คำตอบที่ 6 ผู้ที่มีประวัติภูมิแพ้ควรปรึกษาแพทย์ประจำตัวก่อนฉีดวัคซีน เพื่อพิจารณาส่วนประกอบของวัคซีนว่าก่อให้เกิดอาการแพ้หรือไม่ หากเกิดอาการผิดปกติหลังฉีดวัคซีน เช่น มีผื่นลมพิษทั่วตัว คัน มีผื่นแดง ปาก ลิ้น และเพดานอ่อนบวมแดง คัดจมูก น้ำมูกไหล เสียงแหบ หอบเหนื่อย หายใจเข้า-ออกมีเสียงหวีดจากหลอดลมตีบตันและความดันโลหิตลดลง ให้รีบไปพบแพทย์ทันที
ภาควิชาระบาดวิทยา Epidemiology,อายุรศาสตร์ (อายุรศาสตร์) - Internal Medicine,กุมารเวชศาสตร์ (กุมารเวชศาสตร์) - Pediatrics